న్యూఢిల్లీ: ఆదివారం లండన్ వేదికగా జరిగిన ఐఏఏఎఫ్ ప్రపంచ అథ్లెటిక్ చాంపియన్షిప్ ఫైనల్తో జమైకా చిరుతపులి ఉసేన్ బోల్ట్ కెరీర్ ముగిసింది. అయితే 100 మీటర్ల పరుగుకు గుడ్బై చెబుతూ... మూడో స్థానంతో సరిపెట్టుకోవడంతో ప్రపంచం మొత్తం షాకైంది. అయినప్పటికీ అతడు సాధించిన రికార్డులను స్మరించుకుంటూ యావత్ ప్రపంచం బోల్ట్కు సెల్యూట్ చేసింది. అంతకు మించి అమెరికా అథ్లెట్ జస్టిన్ గాట్లిన్ సైతం బోల్ట్ ముందు మోకరిల్లడం క్రీడా ప్రపంచాన్ని విశేషంగా ఆకట్టుకుంది. ఫైనల్లో తాను విజేత అయినప్పటికీ పరుగుల వీరుడికి సరైన గౌరవం ఇచ్చాడంటూ ఫిదా అయిపోయింది. టీమిండియా స్టార్ క్రికెటర్ విరాట్ కోహ్లీ సైతం అమెరికా అథ్లెట్పై ప్రశంసలు కురిపించారు. కొలంబో టెస్టులో శ్రీలంకపై అద్భుత విజయం సాధించిన అనంతరం జరిగిన కాన్ఫరెన్సు వేదికగా.. బోల్ట్కు జస్టిన్ గాట్లిన్ అభివాదం చేయడంపై  స్పందించాడు. ‘‘బోల్ట్ అలాంటి గౌరవానికి తగినవాడు. ఎందుకంటే అతడిని మించిన గొప్పవారు ఈ ప్రపంచంలోనే లేరు. అందునా ఇది చివరి పరుగుపందెం. మేమిద్దరం ‘పుమా’ అథ్లెట్లం కాబట్టి నేను కూడా బోల్ట్కు అభినందనలు తెలిపాను....’’ అని పేర్కొన్నాడు. కాగా రెండో టెస్టులో చక్కటి బ్యాటింగ్ చేసిన ప్రత్యర్థి జట్టు బ్యాట్సమన్లు కుశాల్ మెండిస్, కరుణరత్నేల పైనా కోహ్లీ ప్రశంసలు కురిపించిన సంగతి తెలిసిందే. గొప్పగా ఎవరు ఆడినా అభినందించాలనీ..  మనం బాగా ఆడినప్పుడు కూడా అదే గౌరవం మనకూ దక్కుతుందని కోహ్లీ పేర్కొన్నాడు.
newdhilly: aadivaaram landan vedikagaa jarigina iaef prapancha athletic champianship fainalto jamaika chirutapuli usen bolt kereer mugisindi. ayithe 100 meaterla paruguku gudbai chebutuu... moodo sthaanamtho saripettukovadamto prapancham mottam shakaindi. ayinappatiki atadu saadhinchina rikaardulanu smarinchukuntu yavat prapancham boltku selute chesindi. antaku minchi america athlet justin gatlin saitam bolt mundu mokarilladam creeda prapanchaanni visaeshamgaa aakattukundi. fainallo taanu vijeta ayinappatiki parugula veerudiki saraina gowravam ichchaadantuu fida ayipoyindi. teamindia star cricketer virat kohli saitam america athletpy prasamsalu kuripinchaaru. kolambo testulo srilankapai adbhuta vijayam saadhinchina anantaram jarigina conferensu vedikagaa.. boltku justin gatlin abhivaadam cheyadampai  spandinchaadu. ‘‘bolt alanti gouravaaniki taginavaadu. endukante atadini minchina goppavaaru ee prapanchamlone leru. anduna idhi chivari parugupandem. memiddaram ‘puma’ athletlam kabatti nenu kuudaa boltku abhinandanalu telipaanu....’’ ani perkonnadu. kaga rendo testulo chakkati batting chesina pratyarthi jattu batsamanlu kushal mendis, karunaratnela paina kohli prasamsalu kuripinchina sangati telisinde. goppagaa evaru aadina abhinandinchaalanii..  manam baga aadinappudu kuudaa adhe gowravam manakuu dakkutundani kohli perkonnadu.